PATVIRTINTA

Vilniaus Sofijos Kovalevskajos gimnazijos

l. e. p. direktoriaus 2017 m. sausio 26 d.

įsakymu V-14

**VILNIAUS SOFIJOS KOVALEVSKAJOS GIMNAZIJOS**

**SOCIALINĖS-PILIETINĖS VEIKLOS ORGANIZAVIMO TVARKA**

**I. BENDROSIOS NUOSTATOS**

1. 2015-2016 ir 2016–2017 mokslo metų Pagrindinio ir vidurinio ugdymo programų bendrųjų ugdymo planų, patvirtintų Lietuvos Respublikos švietimo ir mokslo ministro 2015 m. gegužės 6 d. įsakymu Nr. V- 457, 112 punktu įteisinta privaloma ugdymo proceso dalis – socialinė - pilietinė veikla.
2. Socialinės - pilietinės veiklos aprašas reglamentuoja mokinių socialinę veiklą I - IV klasėse.
3. Socialinė - pilietinė veikla yra neatskiriama ugdymo(si) dalis, įtraukiama į mokyklos ugdymo planą. Ji vykdoma ugdymo proceso, skirto kultūrinei, meninei, pažintinei, kūrybinei, sportinei, praktinei, socialinei veiklai, metu. Mokinys socialinę - pilietinę veiklą gali atlikti savarankiškai ne mokykloje.
4. Organizuojant socialinę - pilietinę veiklą, atsižvelgiama į mokinių amžiaus tarpsnių ypatumus, mokyklos bendruomenės tradicijas, vykdomus projektus, pilietiškumo ugdymo, kultūrines ir socializacijos programas.

**II. SOCIALINĖS-PILIETINĖS VEIKLOS ORGANIZAVIMO PRINCIPAI**

1. Socialinės - pilietinės veiklos tikslas – skatinti mokinių socialinį solidarumą, siekti mokyklos tikslų per visuomenei naudingą veiklą.
2. Socialinės - pilietinės veiklos organizavimo uždaviniai:

* atnaujinti formalųjį ir neformalųjį pilietinio bei tautinio ugdymo turinį mokykloje;
* stiprinti demokratinę mokyklos kultūrą;
* ugdyti ir puoselėti mokinių tautinį bei pilietinį sąmoningumą, skatinti tautinę saviraišką;
* didinti mokinių visuomeninį ir politinį aktyvumą.

1. Socialinė - pilietinė veikla organizuojama:

* I-II klasėse mokinių veikla orientuota į mokinių socialinių ryšių kūrimą ir stiprinimą pačioje klasės, mokyklos bendruomenėje, pilietiškumo bei atsakingo dalyvavimo gebėjimų ugdymąsi, dalyvaujant mokyklos savivaldoje, vietos bendruomenės ir jaunimo organizacijų veikloje;
* III-IV klasių mokinių veikla orientuota į platesnio visuomeninio konteksto suvokimą, visuomeninės atsakomybės, aktyvumo motyvacijos skatinimą, susipažįstant su darbo rinkos poreikiais, indentifikuojant savo galimybes bei poreikius, prisiimant atsakomybę už savo pasirinkimus.
  1. Socialinės - pilietinės veiklos trukmė ne mažiau kaip 20 valandų per mokslo metus, iš jų ne mažiau kaip 5 valandos skiriamos pilietiniam ugdymuisi ir ne mažiau kaip 5 valandos padedant organizuoti mokyklos renginius.
  2. Socialinę - pilietinę veiklą koordinuoja klasių auklėtojai.
  3. Socialinę – pilietinę veiklą gali organizuoti skyriaus vedėjos, dalykų mokytojai, klasių auklėtojai, socialinis pedagogas, psichologas.
  4. Socialinės - pilietinės veiklos atlikimas mokykloje fiksuojamas mokinio „Socialinės –pilietinės veiklos pase”, už kurį atsakingas pats mokinys.
  5. Už mokyklos ribų atliktą mokinio socialinę – pilietinę veiklą patvirtina atitinkama įstaiga, pildydama mokinio „Socialinės – pilietinės veiklos pasą ”.
  6. Elektroniniame dienyne socialinės – pilietinės veiklos apskaitai skiriamas atskiras puslapis. Skiltyje ,,Pamokos turinys“ nurodomas šios veiklos turinys, eilutėje ties mokinio pavarde - veiklos trukmė (val.). Šią dalį pildo klasės auklėtojas.
  7. Apskaitą per mokslo metus vykdo klasės auklėtojai. Pasibaigus mokslo metams, klasės auklėtojas pažymi duomenis apie kiekvieno mokinio atliktą socialinę veiklą, suskaičiuoja socialinės veiklos trukmę ir nurodo valandų skaičių.
  8. Mokslo metų pabaigoje daugiausiai valandų surinkusius mokinius klasės auklėtojas gali siūlyti mokyklos direktoriui apdovanoti padėkomis.

**III. MOKYKLOS SIŪLOMOS SOCIALINĖS-PILIETINĖS VEIKLOS KRYPTYS**

|  |  |
| --- | --- |
| **Kryptis** | **Veikla** |
| Veikla mokykloje | * darbas mokyklos bibliotekoje; * mokyklos interjero atnaujinimas, mokyklos bendrųjų erdvių apipavidalinimas, svetingos aplinkos kūrimas; * pagalba dalykų mokytojams tvarkant kabinetus, metodinę medžiagą, leidžiant stendus; * budėjimas pertraukų metu; * budėjimas renginių metu; * pagalba klasių auklėtojams tvarkant dokumentus; * mokyklos patalpų tvarkymas, remontas, mokymo priemonių kūrimas. |
| Ekologinė veikla | * mokyklos aplinkos tvarkymas; * dalyvavimas seniūnijų, miesto ar respublikinėse ekologinėse akcijose, projektuose; |
| Pilietinė  (projektinė) veikla | * dalyvavimas pilietinio ugdymo, prevenciniuose, socialiniuose, profesinio orientavimo projektuose; * *Gerumo* ar kt. akcijos; * renginių organizavimas; |
| Socialinė (pedagoginės pagalbos) veikla | * individuali pagalba mokymosi sunkumų turintiems ar žemesnių klasių mokiniams; * pagalba pradinių klasių mokytojams organizuojant renginius, išvykas; * pagalba organizuojant sportinę veiklą. |
| Savanorystė | * pagalba benamių gyvūnų prieglaudoms; * veikla Šeškinės seniūnijos organizuojamose akcijose; * veikla Šaulių sąjungos ar kt. organizacijų projektuose. |
| Kita veikla | * atstovavimas mokyklai vykdant visuomeninę veiklą (akcijos, žygiai, minėjimai); * dalyvavimas koncertinėse programose; * pagalba mokykloje organizuojamuose renginiuose (budėjimas, svečių registravimas ir kt. darbai); * pagalba tvarkant mokyklos internetinę svetainę; * pagalba organizuojant mokykloje apklausas, tyrimus bei juos apibendrinant; * aktyvi veikla mokyklos savivaldos institucijose; * pagalba tvarkant mokyklos muziejų; * kita veikla. |

**IV. REZULTATAI**

16. Numatomi šie socialinės - pilietinės veiklos rezultatai:

16.1. formuosis mokinių vertybinės nuostatos;

16.2.pagerės mokinių asmeniniai, socialiniai, komunikaciniai, darbo ir kt. veiklos gebėjimai;

16.3. mokiniai bus savarankiškesni, atsakingesni, tolerantiškesni;

16.4. mokiniai išsiugdys norą veikti žmonių gerovei;

16.5. mokiniai labiau pasitikės savimi ir inicijuos kaitą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_